b'\n_START_ARTICLE_\nPoppo Oglejski\n_START_SECTION_\nDru\xc5\xbeinsko poreklo\n_START_PARAGRAPH_\nPo tradicijskem izro\xc4\x8dilu naj bi bil iz rodbine grofov Trebinjskih (imenovanih po istoimenskem gradu severno od Beljaka)  . Nekateri zgodovinarji menijo, da je  njihov izvor verjeteno na Bavarskem; po mnenju  zgodovinarja Heinza Dopscha pa je izviral iz rodu Otokarjev na \xc5\xa0tajerskem oziroma dana\xc5\xa1nji Gornji Avstriji._NEWLINE_Nejasnost o to\xc4\x8dnem mestu izvora je posledica dejavnosti njegovega o\xc4\x8deta Oci-ja (ali Ozi-ja, Otger-rja, Otakarja, Otacharja), v dokumentu iz leta 994 je naveden kot "grof in poslanik" (comes et missus) kralja Otona III., pa tudi "Waltpotus" (Gewaltbote tj. cesarski predstavnik) na Koro\xc5\xa1kem . Ker je bil del visoke aristokracije Svetega rimskega cesarstva in je bil izpri\xc4\x8dan tudi na Bavarskem, \xc5\xa0tajerskem in Kraljevini Italiji. Njegovi materi je bilo ime Irenburg. Imel je vsaj enega brata, Oci-ja, ki se navaja kot grof Kordenonski v Furlaniji in Zeidelgau na Bavarskem._NEWLINE_Njegovi star\xc5\xa1i so ustanovili benediktinski samostan Osoje, ki ga je Poppon odkupil leta 1028. Od takrat je bil za pribli\xc5\xbeno dve stoletji podrejen in vklju\xc4\x8den v gospostvo Oglejskega patriarhata.\n_START_SECTION_\nUveljavljanje\n_START_PARAGRAPH_\nVerjetno je bil mlaj\xc5\xa1i sin, zato se je posvetil cerkveni karieri. \xc5\xa0e v svoji mladosti proti koncu leta 1019 je postal oglejski patriarh, ker ga je favoriziral cesar Henrik II., s katerim je bil morda v sorodu. Vemo, da je bil v tem \xc4\x8dasu Meinwerk, Paderbornski \xc5\xa1kof, ne\xc4\x8dak vladarja, v krvnem sorodstvu s Popponom._NEWLINE_Od zgodnjih \xc4\x8dasov se je izkazal za zvestega privr\xc5\xbeenca cesarja Henrika II.. Letu 1020 je bil s pape\xc5\xbeem Benediktom VIII. v Bambergu, kjer je praznoval velikono\xc4\x8dne praznike; ob tej prilo\xc5\xbenosti je cesar njegovi cerkvi podelil pomembne privilegije, izena\xc4\x8dil patriarha s cesarskim odposlancem s sodnimi pooblastili nad ozemlji, ki so mu bila podvr\xc5\xbeena. V letih 1021 - 1022 se je udele\xc5\xbeil na \xc4\x8delu kontingenta cesarjeve ekspedicije v Ju\xc5\xbeno Italijo, o \xc4\x8demer pri\xc4\x8dajo listine v samostanu Montecassino._NEWLINE_Po smrti cesarja Henrika II. mu je uspelo stkati mo\xc4\x8dne vezi z naslednikom Konradom II.. Tako je cesar Konrada II. podprl pravice patriarhata proti Adalberonu, vojvodi na Koro\xc5\xa1kem.\n_START_SECTION_\nSpopad z Grade\xc5\xbeem\n_START_PARAGRAPH_\nDogodek iz leta 1024 je bil \xc5\xa1e posebej pomemben, in ga je treba uokviriti v kontekstu dolgoletnih sporov med Oglejskim patriarhatom in Grade\xc5\xbeem okoli cerkvene nadvlade nad italijanskim severovzhodom. Poppon je izkoristil situacijo, ko je pri\xc5\xa1lo do izgona bene\xc5\xa1kega do\xc5\xbea Otona Orseola in njegovega brata Orsa, patriarha v Grade\xc5\xbeu, in se pojavil pred Grade\xc5\xbeem na \xc4\x8delu voja\xc5\xa1ke ekspedicije ter pod pretvezo delovanja kot za\xc5\xa1\xc4\x8ditnika lagune vstopil v mesto. Vendar je potem pozabil na obljube in vojska je oplenila cerkve, odstranila relikvije, ubijala menihe in posiljevala nune. Dejstva so povzeta v nekaterih pape\xc5\xa1kih pismih, v katerih pape\xc5\xbe Janez XIX. in retrospektivno pape\xc5\xbe Benedikt IX. obto\xc5\xbeujeta Poppona, ki je bil zato decembra 1024 prisiljen zapustiti Grade\xc5\xbe._NEWLINE_Nekaj let kasneje je Konrad II. pri\xc5\xa1el v Italijo, da bi ga okronali za kralja in cesarja. Poppon je izkoristil navzo\xc4\x8dnost cesarja in se udele\xc5\xbeil Rimskega koncila leta 1027, ki je potrdil nadrejenost Ogleja nad Grade\xc5\xbeem, kot je bilo \xc5\xbee sklenjeno na koncilu v Mantovi iz leta 827. Pape\xc5\xbe Janez XIX., na katerega je gotovo vplival cesar in zaradi odsotnosti patriarha iz Grade\xc5\xbea, je sprejel pro\xc5\xa1njo, da se Cerkev Grade\xc5\xbea vklju\xc4\x8di v Oglejsko cerkev. Vendar to ni bilo dovolj za dokon\xc4\x8den poraz cerkve iz Grade\xc5\xbea, ki je v naslednjih letih \xc5\xa1e naprej ohranjala polna pooblastila.\n_START_SECTION_\nPreoblikovanje Ogleja\n_START_PARAGRAPH_\nV \xc4\x8dasu, ko pape\xc5\xbe in rimska kurija \xc5\xa1e niso vodili reforme Cerkve (kot se bo to zgodilo kmalu zatem v investiturnem boju, je Poppon na lastno pobudo delal na afirmaciji svojega sede\xc5\xbea, njegovi obrambi in pove\xc4\x8danju mo\xc4\x8di - tudi z oro\xc5\xbejem - in na duhovni obnovi. _NEWLINE_Leta 1027 je bil v Verona, kjer mu je cesar potrdil sodno imuniteto njegove Cerkve (ki so jo prej podelili \xc5\xbee razli\xc4\x8dni vladarji od Karla Velikega)  naprej in tako dobil za\xc5\xa1\xc4\x8dito pred trditvami Adalbera, koro\xc5\xa1kega vojvode in grofa  Veronskega. _NEWLINE_Leta 1028 je z denarjem in donacijo raz\xc5\xa1iril uveljavljanje cesarskih pravic nad ozemljem spodnje Furlanije, ob toku rek So\xc4\x8da in Livenza; leta 1034 so bila patriarhatu dodana tudi ozemlja med rekama Livenza in Piava. Te koncesije, ki so \xc5\xa1le na ra\xc4\x8dun bene\xc5\xa1kih interesov, so bile morda namenjene nadomestilu nezmo\xc5\xbenosti, da Oglej uveljavil svojo nadvlado nad Grade\xc5\xbeem in je bila utemeljena na procesu opredeljevanja gospostva patriarhov._NEWLINE_Med \xc5\xa1e danes vidnimi znaki Popponove dejavnosti in tesnega sodelovanja s cesarjem, nas spominja Oglejska bazilika, ki jo je obnovil in posve\xc4\x8dal leta 1031: na freskah, ki krasijo apsido je prikazan ta patriarh s \xc4\x8dlani cesarske dru\xc5\xbeine. Obraz Konrada II. je prikazan edino tu in \xc5\xa1e na kovancu, ki so ga takrat kovali._NEWLINE_Ob obnovi katedrale, je ustanovil tudi bogato obdarjen Kapitelj kar 50 kanonikov. Prav tako se je posvetil tudi reformi meni\xc5\xa1kega \xc5\xbeivljenja, naklonjen je bil \xc5\xbeenskemu samostanu Svete Marije v Ogleju (ki ga je po mnenju nekaterih ustanovil prav on sam) in \xc5\xbee omenjenemu samostanu v Osojah.\n_START_SECTION_\nZadnja leta\n_START_PARAGRAPH_\nZadnja leta njegove vlade so manj znana, morda zato, ker se je njegova dejavnost upo\xc4\x8dasnila ali stabilizirala. Pozimi leta 1037 je imel kratkotrajen nesporazum s cesarjem Konradom II., namre\xc4\x8d potem ko je Poppon dovolil pobeg milanskemu nad\xc5\xa1kofu Aribertu, ki ga je vladar ujel in zaupal v ujetni\xc5\xa1tvo samo patriarhu in koro\xc5\xa1kemu vojvodi._NEWLINE_S Henrikom III., ki je nasledil Konrada v letu 1039, je imel odnose bolj na distanci. Kot je bilo obi\xc4\x8dajno, je Poppon od novega vladarja dobil potrditev razli\xc4\x8dnih privilegijev in eno darovnico teritorialne posesti na Kranjska leta 1040._NEWLINE_Leta 1042 je poskusil z drugim napadom na patriarhat Grade\xc5\xbe, vendar je istega leta, 28. septembra nenadoma umrl. V naslednjem obdobju je pri\xc5\xa1lo do ponovnega pre\xc5\xbeivetja mesta Grade\xc5\xbea, zahvaljujo\xc4\x8d koncesijam pape\xc5\xbea  Benedikta IX. leta 1044 in Leona IX. (ki je Grade\xc5\xbeu dal naziv "Novi Oglej") in cesarju Henriku III., ki je z Benetkami nadaljeval spravljivo politiko._NEWLINE_Na pokopali\xc5\xa1\xc4\x8du Oglejske bazilike je pokopan \xc5\xa1e danes. Obstaja nagrobni epigraf, ki je bil kasneje gotovo prepisan in raz\xc5\xa1irjen, in ki ohranja mo\xc4\x8dan ton, ki je zagotovil, da so bila dejanja tega patriarha tudi v naslednjih stoletjih \xc5\xa1e vedno znana.'